স্টাফ রিপোর্টার :: গত বছর দেশে শিশু নির্যাতন বেড়েছে। এ সময় ৩ হাজার ৮৪৫ শিশু বিভিন্ন ধরনের সহিংসতা ও নির্যাতনের শিকার হয়েছে। এদের মধ্যে ১৭১০ শিশু অপমৃত্যু এবং ৮৯৪ শিশু যৌন নির্যাতনের শিকার হয়। শিশু অধিকার পরিস্থিতি নিয়ে বার্ষিক প্রতিবেদনে এ তথ্য জানিয়েছে বাংলাদেশ শিশু অধিকার ফোরাম (বিএসএএফ)। সংগঠনটি বলছে, হত্যা, ধর্ষণ, অপহরণসহ সামগ্রিকভাবে ২০১৭ সালে শিশু অধিকার পরিস্থিতি ছিল উদ্বেগজনক।